**ŠTATÚT ŠKOLSKÉHO PARLAMENTU**

**Evanjelickej spojenej školy - Evanjelického gymnázia Juraja Tranovského, Komenského 10,**

**031 01 Liptovský Mikuláš**

**Preambula**

V zmysle zákona NR SR č.488/2021 Z. z., ktorým sa mení a dopĺňa zákon č. 369/1990 Z. z. o obecnom zriadení v znení neskorších predpisov a ktorým sa menia a dopĺňajú niektoré zákony: 596/2003 Z. z. o štátnej správe v školstve a školskej samospráve a doplnení niektorých zákonov v znení neskorších predpisov a v súlade s ustanovením Vyhlášky MŠVVaŠ SR č. 230/2009 Z. z., ktorou sa mení vyhláška č.291/2004 Z. z., určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení školského parlamentu sa vydáva tento štatút Školského parlamentu.

**Článok I.**

**Základné ustanovenia**

1. Školský parlament sa ustanovuje pri Evanjelickej spojenej škole - Evanjelickom gymnáziu Juraja Tranovského, Komenského 10, 031 01 Liptovský Mikuláš a vo svojej činnosti sa bude riadiť týmto štatútom.
2. Sídlo Školského parlamentu je zhodné so sídlom školy, pri ktorej je zriadený.

**Článok II.**

**Pôsobnosť a poslanie Školského parlamentu**

1.Školský parlament sa ustanovuje v zmysle zákona NR SR č.488/2021 Z. z., ktorým sa mení a dopĺňa zákon č. 369/1990 Z. z. o obecnom zriadení v znení neskorších predpisov a ktorým sa menia a dopĺňajú niektoré zákony: 596/2003 Z. z. o štátnej správe v školstve a školskej samospráve a doplnení niektorých zákonov v znení neskorších predpisov a v súlade s ustanovením Vyhlášky MŠVVaŠ SR č. 230/2009 Z. z., ktorou sa mení vyhláška č.291/2004 Z. z.

1. Školský parlment je iniciatívnym a poradným samosprávnym orgánom, ktorý sa vyjadruje k otázkam výchovy a vzdelávania.

**Článok III.**

**Činnosť Školského parlamentu**

1. Školský parlament sa vyjadruje ku všetkým závažným skutočnostiam, ktoré sa vzťahujú k práci školy, vyjadruje sa k návrhom a opatreniam školy v oblasti výchovy a vzdelávania a podáva návrhy na mimoškolské činnosti a podujatia, ktoré zároveň organizuje.
2. Školský parlament rieši problémy a sťažnosti žiakov s vedením školy. Zastupuje žiakov vo vzťahu k riaditeľovi a k vedeniu školy, predkladá svoje stanoviská a návrhy, zastupuje žiakov aj navonok.
3. Školský parlament prijíma, konzultuje a iniciuje návrhy na zveľadenie priestorov školy.
4. Iniciuje školskú záujmovú činnosť.
5. Školský parlament sa podieľa na tvorbe a dodržiavaní školského poriadku.
6. Školský parlament je schopný uznášať sa, ak je na jej zasadnutí prítomná nadpolovičná väčšina všetkých členov.

**Článok IV.**

**Zloženie Školského parlamentu a spôsob voľby jeho členov**

1. Školský parlament má 17 členov.
2. Funkčné obdobie Školského parlamentu trvá 18 mesiacov.
3. Trieda môže navrhnúť na post člena Školského parlamentu maximálne 3 kandidátov.
4. Členmi Školského parlamentu sa stávajú študenti Evanjelického gymnázia Juraja Tranovského, ktorí vo voľbách spomedzi kandidátov získali najvyšší počet hlasov.
5. V prípade rovnakého počtu hlasov kandidátov umiestnených na 11. mieste o členovi rozhodne žreb.
6. Z právoplatných členov Školského parlamentu sa prihlásia študenti kandidujúci na predsedu a podpredsedu Školského parlamentu.
7. Predsedom a podpredsedom Školského parlamentu sa stáva člen Školského parlamentu, ktorý v tajnom hlasovaní získa najvyšší, resp. druhý najvyšší počet hlasov.
8. V prípade rovnakého počtu hlasov o predsedovi a podpredsedovi rozhodne žreb.
9. Z každej voľby sa urobí zápisnica podpísaná koordinátorom Školského parlamentu.
10. Členstvo v Školskom parlamente zaniká odstúpením, prestupom na inú školu či odvolaním člena, ktorý si neplní svoje povinnosti alebo sa nezúčastní na troch po sebe nasledujúcich zasadnutiach bez udania vážneho dôvodu.
11. V prípade zaniknutia členstva alebo odvolaní člena Školského parlamentu sa novým členom stáva člen, ktorý vo voľbách skončil na 12. mieste.

**Článok V.**

**Práva a povinnosti člena Školského parlamentu**

1. Člen má právo:
	1. voliť a byť volený,
	2. navrhovať kandidátov na predsedu Školského parlamentu,
	3. byť informovaný o všetkých skutočnostiach, ktoré sú predmetom rokovania,
	4. hlasovať o všetkých uzneseniach Školského parlamentu,
	5. predkladať na rokovaniach vlastné námety, prípadne materiály,
	6. zrušiť členstvo.

1. Člen Školského parlamentu je povinný sa zúčastňovať na jej zasadnutí. Neospravedlnená účasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie si povinností člena Školského parlamentu podľa tohto štatútu.

1. Člen Školského parlamentu je povinný spolupracovať pri plnení úloh, tlmočiť úlohy a závery zo zasadnutí všetkým žiakom v triede.

1. Z každého zasadnutia parlamentu sa vyhotoví zápisnica a priloží sa k nej prezenčná listina účastníkov zasadnutia.
2. Úlohy členov Školského parlamentu, ktoré vykonávajú počas funkčného obdobia:
	1. napísať zápisnicu z každého stretnutia Školského parlamentu,
	2. spravovať sociálne siete Školského parlamentu,
	3. fotografovať podujatia organizované Školským parlamentom,
	4. vytvárať a distribuovať plagáty,
	5. informovať o aktivitách Školského parlamentu.
3. Úlohy si členovia Školského parlamentu určujú na zasadnutí Školského parlamentu a tieto úlohy musia plniť počas celého funkčného obdobia.
4. V prípade, že člen Školského parlamentu nebude môcť vykonať svoju úlohu, musí predsedovi Školského parlamentu oznámiť svojho náhradníka.
5. Členovia Školského parlamentu informujú predsedov tried o dianí a činnosti Školského parlamentu.

**Článok VI.**

**Práva a povinnosti predsedu Školského parlamentu**

1. Predseda Školského parlamentu je štatutárnym orgánom, ktorý riadi činnosť Školského parlamentu a koná v jeho mene.
2. Predseda Školského parlamentu je členom Rady školy.
3. Predseda Školského parlamentu zvoláva, pripravuje a riadi zasadnutia Školského parlamentu po konzultácii s koordinátorom Školského parlamentu.
4. S koordinátorom Školského parlamentu vypracuje plán práce na začiatku nového školského roka a správu o činnosti na konci školského roka a odovzdá riaditeľovi školy.
5. Predseda Školského parlamentu má právo:
	1. požadovať vysvetlenie k absencii členov Školského parlamentu na zasadnutiach,
	2. byť informovaný o činnosti členov poverených vykonaním zverenej úlohy,

c) rozdeľovať úlohy,

d) vylúčiť nečlena z miestnosti zasadnutia v prípade prejednávania dôverných skutočností.

1. Podpredseda Školského parlamentu zastupuje predsedu v čase jeho neprítomnosti.

**Článok VII.**

**Financovanie Školského parlamentu**

1. Náklady na činnosť Školského parlamentu sa uhrádzajú po dohode s riaditeľom školy z rozpočtu školy.

**Článok VIII.**

**Záverečné ustanovenia, zasadnutia a rokovací poriadok**

1. Školský parlament zasadá podľa potreby, najmenej však dvakrát mesačne.

1. Zasadnutia Školského parlamentu sú verejné.
2. Z každého zasadnutia sa vedie prezenčná listina a zápisnica, ktorá je podpísaná predsedom, zapisovateľom a koordinátorom Školského parlamentu.
3. Kópie zápisníc sa odovzdávajú vedeniu školy.

**Článok IX.**

Tento štatút bol prerokovaný a schválený na zasadnutí Školského parlamentu dňa 4.11.2022 a nadobúda účinnosť.

V Liptovskom Mikuláši

3.11.2022

PaedDr. Jana Chaloupková

riaditeľka školy ..........................................

Mgr. Alžbeta Patayová

Koordinátorka Školského parlamentu ..........................................

Lukáš Navrátil

predseda Školského parlamentu ..........................................